NaiveNeuron/SloPal huggingface dataset:
P. Hrušovský, predseda NR SR: (2004-12-15):
(Hlasovanie.) 115 prítomných, 106 za návrh, 1 proti, 7 sa zdržalo, 1 nehlasoval. Návrh sme schválili. Pán poslanec Oremus? Nie. Vypnite sa, prosím vás. Prosím technikov, aby zo svetelnej tabule... Tak. Teraz poprosím pána poslanca Polku, aby z poverenia výboru pre obranu a bezpečnosť predniesol návrh uznesenia k návrhu vlády na vyslovenie súhlasu Národnej rady Slovenskej republiky s pristúpením k Európskej dohode o zrušení víz pre utečencov z 20. apríla 1959 , ktorý prerokúvame ako tlač 882 pod poradovým č. 58. Panie poslankyne, páni poslanci, pán poslanec Polka navrhol návrh uznesenia, ktorým odporúča, aby Národná rada súhlasila s vyslovením súhlasu s pristúpením k Európskej dohode. Prosím, prezentujme sa a hlasujme. Chcem upozorniť, že na schválenie medzinárodnej zmluvy je potrebný súhlas nadpolovičnej väčšiny všetkých poslancov Národnej rady. Hlasujeme. (Hlasovanie.) 110 prítomných, 99 za, 1 proti, 8 sa zdržalo, 2 nehlasovali. Návrh sme schválili. Teraz poprosím pána poslanca Horvátha, aby z poverenia výboru pre sociálne veci a bývanie uviedol hlasovania k prerokúvanému vládnemu návrhu zákona o nelegálnej práci a nelegálnom zamestnaní a o zmene a doplnení niektorých zákonov (tlač 951), poradové č. 61. Nech sa páči, pán poslanec Horváth.
Matovič, Igor, poslanec NR SR (2014-11-09):
Ja som logiku neštudoval, ale vy, pán predseda parlamentu, keď hovoríte o sebe, že ste filozof, tak zrejme tam logika nejaká bola. A chcel by som sa teraz opýtať, žiadate Lipšica, aby sa vám ospravedlnil za to, čo povedal dnes na tlačovke. A on povedal dnes na tlačovke, že niekde tam v Belize, v Karibiku, v jednej chatrči spolu sídlia dve firmy, jedna je Penta Enterprises, či jak sa nazývala, a druhá matka vlastne Medical Group. Čiže zjednodušene: Penta a Medical Group, podľa toho, čo povedal kolega Lipšic. A vy ho žiadate, aby sa vám za toto ospravedlnil. A teraz mi z toho logicky mojou logikou, vy ju máte študovanú, ja ju mám takú obyčajnú, vychádza, že buď ste majiteľom Penty a sa vás dotklo, že vás niekto spája s Medical Group, alebo ste majiteľom Medical Group a sa vás dotklo, že vás niekto spája s Pentou. Inak by ste ho logicky nežiadali o ospravedlnenie.
M. Číž, podpredseda NR SR: (2006-12-13):
Dobre, vážené kolegyne a kolegovia, teda ak dovolíte, pristúpime k hlasovaniu o prerokovaných bodoch programu. Najskôr pristúpime k hlasovaniu v druhom čítaní o návrhu poslankyne Národnej rady Slovenskej republiky Zdenky Kramplovej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov, ktorý máte uvedený ako tlač 102. Teraz poprosím spoločnú spravodajkyňu z výboru pre kultúru a médiá poslankyňu Ľudmilu Muškovú, aby hlasovanie uvádzala. (Ruch v sále.)
Baránik, Alojz, poslanec NR SR (2022-03-16):
Vážený pán predsedajúci, v rozprave vystúpil poslanec Kyselica a podal pozmeňujúci návrh. Keďže tento pozmeňujúci návrh bol podaný dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Osuský, Peter, poslanec NR SR (2013-09-10):
Ďakujem pekne. Ja som sa dotkol tej jednej zásadnej otázky, ako by to s tými obvodmi bolo. Teda, či by bolo možné uhnúť pri ťažkej váhe, pri ťažkom súperovi, v záujme taktiky. A teraz poviem príklad, súboj Košice, Richard Raši – Viliam Novotný. O jednom sú presvedčení jedni politickí straníci a voliči, že je dobrý reprezentant do zdravotníckeho výboru, o druhom druhí. Samozrejme, že v tom prípade by sa dalo nejako aproximatívne asi vopred usúdiť, kto tam vyhrá podľa sily strany v danom regióne. Odišiel by jeden z nich do Popradu s trvalým bydliskom v Košiciach? Ako by to bolo ošetrené? To znamená, opäť voláme po regionálnej príslušnosti, ale potom by to mala byť bez výnimky regionálna príslušnosť. Žiadne migrovanie populárneho a šarmantného ministra vnútra tam, kde, keďže v Bratislave by možno na neho, alebo na iného by nevyšlo, tak ten by teraz odmigroval do Veľkého Krtíša a tam by kandidoval?! To by bola regionálna príslušnosť?! To znamená, že, ešte raz, mohlo by sa potom veľmi jednoducho stať, že síce strana bude mať nejakých poslancov, ale že tam nebude mať poslancov, ktorí sú nositeľmi, povedzme v prípade SKDÚ, ich zdravotníckeho programu, ako je Viliam Novotný, alebo ako je to povedzme Richard Raši v SMER-e. To znamená, že je na pováženie, čo by to urobilo s kompetenčným zložením jednotlivých výborov a zástupcov jednotlivých strán v týchto výboroch.
Balódi, Ladislav, poslanec NR SR (2019-03-27):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 3. mája 2019 a gestorský výbor do 7. mája 2019. Prosím, pán predsedajúci, otvorte všeobecnú rozpravu.
Glváč, Martin, podpredseda NR SR (2017-04-05):
Reakcia nie je, asi sa ani nedá. Nech sa páči, pán poslanec Erik Tomáš.
Laššáková, Jana, poslankyňa NR SR (2011-07-11):
Ďakujem pekne. Chcem poďakovať kolegyni Roškovej za jej faktickú pripomienku a ďalšie a bližšie rozvedenie tých ustanovení, na ktoré som poukázala, a tých zložitostí, ktoré v praxi môžu vzniknúť.
K. Tóthová, poslankyňa: (2005-12-06):
Je biedou, keď vládna koalícia legislatívne pravidlá nerešpektuje. Je biedou, keď podpredseda vlády pre legislatívu nerobí koordináciu, opakujem, koordináciu legislatívy, pretože pozmeňujúce návrhy často prichádzajú také, že v rokovaní za sebou prichádza potom ten zákon, ktorý bol pozmenený, poprípade súbežne bežia dva zákony a do jedného sa dá to, čo je predmetom úpravy iného zákona. Ja mám veľmi zlé pocity, keď ma oslovujú občania, poprípade ľudia z praxe mi hovoria, čo to v tej legislatíve robíte? Nuž čo robíme? Ja tu na to upozorňujem, protestujeme proti tomu, ale, žiaľ, vládna koalícia si presadzuje svoje, neuvedomujúc si, že to sťažuje aplikačnú prax vrátane predlžovania aj súdneho konania, pretože v tých predpisoch sa už nikto nevyzná.
B. Bugár, podpredseda NR SR: (2002-05-30):
M. Maxon, poslanec: Pán predsedajúci, ďakujem pekne, že mi umožňujete vystúpiť napriek tomu, že som sa prihlásil neskoro. Pán poslanec Ftáčnik, dámy a páni, nemyslíte si, že už je najvyšší čas, aby sme začali rozmýšľať iným smerom, aby sme sa snažili presvedčiť občanov Slovenskej republiky, aby pri svojich rozhodnutiach uplatňovali princíp morálky, princíp politickej zodpovednosti vo vzťahu k tomu kandidátovi, ktorému dávajú hlas? My úplne všetko chceme mať explicitne upravené zákonmi, len akosi vnútorne prestávame potom rozmýšľať, čo je našou morálnou povinnosťou a zodpovednosťou. Vy veľmi dobre viete, že je mnoho parlamentov, kde takéto normy nie sú vôbec upravené. Jednoducho sa uberajú štandardnou spoločenskou morálkou a takpovediac aj zvykovým právom. Orientujme svoje aktivity osobné politické tým smerom, aby sme uspokojili občanov. Občana netrápi, či poslanec Národnej rady vykonáva ešte ďalšie funkcie, pokiaľ si zodpovedne plní to, čo je prezentované v ústavnom sľube poslanca Národnej rady Slovenskej republiky. Prirodzene, tá diskusia, ktorú týmto návrhom sme začali, môže smerovať a môže vyústiť aj touto cestou. Ja osobne som presvedčený, že upravovať to ďalšou legislatívou je len istý stupeň farizejstva.
Pellegrini, Peter, predseda NR SR (2015-12-03):
Ďakujem pekne, pán podpredseda. Na ďalšej odpovedi pán poslanec netrvá, nakoľko bola toho istého znenia, akurát na iného ministra. Preto pristúpime k zodpovedaniu poslednej otázky. (Reakcia z pléna.) Samozrejme, pán minister, ak má od pána ministra Lajčáka odpoveď na vašu otázku, tak vám ju, samozrejme, môže poskytnúť v písomnej forme, samozrejme. Budeme odpovedať na otázku pani podpredsedníčky Jurinovej, ktorú položila ministrovi životného prostredia Petrovi Žigovi, ktorá znie: Vážený pán minister, prebieha proces posudzovania EIA na zámer sanácie haldy skládky v Istebnom. Už teraz firma skúšobne separuje trosku bez akýchkoľvek ochranných prvkov pri rozrušovaní haldy a prevoze materiálu do Širokej. Zaštiťujú sa povolením z roku 2010, ktoré samotné ministerstvo považuje za neplatné. Akým spôsobom bude ministerstvo životného prostredia intervenovať, aby bol celý proces bezpečný pre občanov a skutočne kontrolovateľný priamo ministerstvom? Nech sa páči, pán minister, odpovedajte.
Hrnčiar, Andrej, podpredseda NR SR (2018-01-30):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Mizík.
Pellegrini, Peter, predseda NR SR (2015-06-23):
Ďakujem veľmi pekne. (Potlesk.) Pán predseda Hudacký.
D. Lipšic, poslanec: (2007-12-11):
Návrh obsahuje z formálnoprávnej stránky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Návrh zákona je v súlade s ústavou a medzinárodnými zmluvami, ktorými je Slovenská republika viazaná. Dôvodová správa ďalej uvádza, že navrhovaná právna úprava nebude mať finančný, ekonomický ani environmentálny vplyv ani vplyv na zamestnanosť a podnikateľské prostredie. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Zo znenia tejto stručnej novely je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady č. 466 z 24. októbra podľa § 74 rokovacieho poriadku navrhujem, aby vládny návrh zákona prerokovali tieto výbory: ústavnoprávny výbor, výbor pre obranu a bezpečnosť, výbor pre ľudské práva, národnosti a postavenie žien. Za gestorsky výbor navrhujem ústavnoprávny výbor. Odporúčam, aby výbory predmetný vládny návrh zákona prerokovali v druhom čítaní do 24. januára 2008 a v gestorskom výbore do 25. januára 2008. Ďakujem.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 135 poslancov, za 106, proti 10, zdržalo sa 18, nehlasoval 1. Uvedený návrh sme schválili.
Šeliga, Juraj, podpredseda NR SR (2020-11-12):
Pán poslanec Susko.
Majorová Garstková, Jana, poslankyňa NR SR (2020-11-04):
Ďakujem pekne za slovo. Odvetvie cestovného ruchu v súčasnosti je jedným z najviac zastihnutých segmentov hospodárstva. V priebehu roku 2020 došlo k výraznému zákazu alebo k obmedzeniu činnosti podnikov cestovného ruchu. Odvetviu cestovného ruchu doposiaľ nebola poskytnutá žiadna špecifická finančná pomoc, preto vítam tento predložený návrh zákona. Pripravené schémy štátnej pomoci budú zamerané na podporu podnikov v odvetví cestovného ruchu, ako aj na podporu organizácií, ktoré pracujú v tomto segmente. Veľmi vítam ešte raz túto iniciatívu a dúfam, že ozaj sa spustí v decembri, tak ako nám to pán minister predložil na výbore pre regionálny rozvoj a verejnú správu. A zároveň sa stotožňujem s myšlienkou vytvoriť organizáciu cestovného ruchu, ktorá by zastrešovala cestovný ruch na Slovensku, aby vlastne sa naša krajina stala skutočne konkurencieschopnou aj v tejto oblasti. Ďakujem pekne za slovo.
Kollár, Boris, predseda NR SR (2022-05-04):
Prosím, prezentujme sa a hlasujeme o skrátení lehoty. (Hlasovanie.) Prítomných 126 poslancov, za 91, proti 22, zdržalo sa 13. Konštatujem, že tento návrh sme schválili.
P. Paška, predseda NR SR: (2009-04-23):
(Hlasovanie.) 139 prítomných, 56 za, 45 proti, 37 sa zdržalo, 1 nehlasoval. Návrhy sme neschválili.
Ďuriš Nicholsonová, Lucia, podpredsedníčka NR SR (2019-05-13):
Teraz dávam slovo spoločnému spravodajcovi z ústavnoprávneho výboru poslancovi Nemkymu, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Matovič, Igor, poslanec NR SR (2014-11-08):
Padlo to tu v takých reakciách, že „komická zmena stratégie“. Ja naozaj si myslím, že toto SMER tu celkom komickú zmenu stratégie na nás skúša, že týždeň vlastne stiahli chvost, odvolajú Zvolenskú, odvolajú Zmajkovičovú, priznajú farbu, že sme ich pristihli pri zlodejine. Po týždni zistili, že, do prdele, my sme sa priznali, že asi nám to ublížilo, tak vlastne začneme teraz tvrdiť, že vlastne my sme nič neukradli. Však nič, nič sa nestalo, žiadne peniaze ešte neodišli. To, že tam, nejaká zmluva tam je, že tam je vlastne niečo, že my sme vlastne podpísali, že je tam milión ukradnutý? To ako tá vlastne zmluva, však to ten dodávateľ úplne v pohode sa vzdá vývaru z jedného milióna eur. Však to je pre neho, drobné zrejme, že pán Paška? A celkom naozaj komická zmena stratégie. Ale keď som pozeral tlačovku Roberta Fica, tak videl som zlomeného človeka. Miešali, motali sa mu slová, jednoducho bol úplne mimo cviku. Síce tam ešte nejaký ten človek, ktorý stál, tvrdil tieto bludy aj iné klamstvá, že teda, že čo sme tu my, tu, že sme tu, že bojujeme proti tomu, aby mali baníci na Hornej Nitre prácu, bojujeme proti tomu, aby bola diaľnica R1, či teda rýchlostná cesta, ako bludov a bludov tam vypotil. Ale motal slovíčka, preskakovali mu písmenká, zlomený človek. Usvedčený, zlomený človek. A keď... A né, to poviem nabudúce.
Mazurek, Milan, poslanec NR SR (2022-03-30):
Pán Matovič, normálny človek, keď vás musí počúvať, tak sa mu naozaj zdvíha žalúdok. Vy ste stelesnenie primitíva, ktorý sa nedokáže ani na malú chvíľku správať normálne. Váš primitívny slovník, vaše neustále urážanie všetkých ľudí a potom zbabelý útek, ako ste to teraz predviedli s vašimi podržtaškami, s Hegerom a s Mikulcom, sú dokonalým obrazom tejto vlády. Nadávať tu ľuďom do nejakých buzerantov z pozície ministra financií je podľa vás tá politická kultúra a transparentnosť, ktorú ste chceli v rámci vašej reformnej vlády Slovenskej republike priniesť? Priniesli ste úbohosť! Priniesli ste absolútny úpadok, zadlženie, zničenie životnej úrovne ľudí a dnes vidíme, že ste taktiež priniesli korupciu, zlodejiny, podvody a absolútne ľudské pokzlosti, ktoré by sa normálnemu človeku naozaj maximálne tak hnusili. Ako si vy vôbec dovoľujete povedať, že tu vraj neexistuje systém vašich ľudí a že čestní a spravodliví vyšetrovatelia tu vyšetrujú ľudí spravodlivo bez ohľadu na to, akú majú politickú alebo akúkoľvek inú príslušnosť! Veď všetci na celom Slovensku videli tie prepisy odposluchov tých vyšetrovateľov, za ktorých sa vy tak hrdo staviate! Vyšetrovateľov, ktorých otvorene kryjete! Vyšetrovateľov, ktorí chceli žene zapaľovať auto, ktorí ju chceli kopať do pohlavného orgánu! Vraj neexistujú zoznamy ľudí na likvidáciu? Vo vašej polícii je toto normálna, bežná prax! Vy ste z NAKA urobili doslova nástroj teroru voči ľuďom, ktorých považujete za nepriateľov a mne je úplne jedno, či sú z minulej vlády, či sú najväčší zlodeji, každý si zaslúži spravodlivý súdny proces a nie to, čo vaša vláda predvádza! Ako si vy dovoľujete hovoriť o čestných vyšetrovateľoch a prokurátoroch?! Ako je možné, že neustále utekajú obrovské množstvá dôkazového materiálu priamo zo spisov rovno do Denníka N?! To sú čestní prokurátori? To je čestná prokuratúra Daniela Lipšica, že dôkazové materiály zo dňa na deň neustále unikajú priamo do jedného konkrétneho média?! Vy sa môžete hanbiť! Vy nie ste protikorupčná, ale korupčná vláda! (Prerušenie vystúpenia časomerom.)
Hort, Milan, podpredseda NR SR (2010-10-14):
Ďakujem. Pán podpredseda, ja vás poprosím, aby ste ešte zostali pri tom rečníckom pulte, pretože ďalšia otázka, ktorá by mala byť zodpovedaná, je otázka, ktorú položil pán poslanec Dušan Čaplovič, ktorého v sále nevidím. Vzhľadom na túto skutočnosť sa na otázky neodpovedá, a preto pristúpime k ďalšej vylosovanej otázke, ktorú položil pán poslanec Andrej Kolesík a je opäť na podpredsedu vlády a ministra financií Slovenskej republiky pána Ivana Mikloša. Budem ju teraz citovať: „Pán minister, vy a vaši stranícki kolegovia z SDKÚ napriek tomu, že ste dobre zarábajúci ľudia, dostali ste lukratívne byty v bratislavskom Starom Meste. Považujete to za morálne, etické a slušné? Ako si s touto slušnou politikou trúfate uchádzať sa o post primátora Bratislavy a starostu Starého Mesta?“ Nech sa páči, pán podpredseda vlády.
Hrnčiar, Andrej, podpredseda NR SR (2018-06-14):
Pani poslankyňa Pfundtner, prosím vás, nevyrušujte.
Pčolinský, Peter, podpredseda NR SR (2023-06-16):
Nech sa páči, pán spravodajca.
Laššáková, Jana, podpredsedníčka NR SR (2015-05-15):
Nech sa páči, pán poslanec Viskupič, máte slovo. Pripraví sa pán poslanec Hlina.
Žitňanská, Jana, poslankyňa NR SR (2020-06-09):
Pán predsedajúci, prosím, dajte hlasovať o návrhu zákona ako o celku s odporúčaním gestorského výboru schváliť.
Martvoň, Anton, poslanec NR SR (2015-03-19):
Pán predseda, dajte, prosím vás, hlasovať o návrhu zákona ako o celku s odporúčaním gestorského výboru schváliť ho.
E. Angyalová, poslankyňa: (2006-12-08):
Je to bod v časti  A 11 a pozmeňujúci návrh znie: „Zvýšiť v rámci rozpočtovej kapitoly Všeobecná pokladničná správa a Rada pre vysielanie a retransmisiu výdavky o  4 600-tis. korún, z toho kapitálové výdavky o 1 500-tis. korún, mzdy, platy, služobné príjmy a ostatné osobné vyrovnania o 1 400-tis. korún, poistné o 500-tis. korún a výdavky na tovary a služby o 1 200-tis. korún.“ Pozmeňujúcim návrhom sa vyčleňujú prostriedky na zabezpečenie činnosti Rady pre vysielanie a retransmisiu v súvislosti s nárastom agendy v oblasti regulácie elektronických médií v Slovenskej republike, napríklad na rast počtu vysielateľov, nové formáty vysielaných programov, nové technológie atď. Krytie sa zabezpečí v rámci kapitoly Všeobecná pokladničná správa z rezervy na riešenie miest, platov, služobných príjmov a ostatných osobných vyrovnaní. Ide teda len o zmenu pozmeňujúceho návrhu, ktorý sa nachádza v spoločnej správe. Prosím vás o podporu. Ďakujem.
Michelko, Roman, poslanec NR SR (2024-04-19):
Ďakujem. Takže veľmi telegraficky. Pán Dostál, zákon o Audiovizuálnom fonde bol v minulej schôdzi v prvom čítaní, nie na tejto schôdzi v druhom čítaní. Takisto pamiatkový zákon bol v prvom čítaní, nie v druhom čítaní na tejto schôdzi. Bude až možno na tej ďalšej. A bude až potom, keď sa vydiskutujú veci s ľuďmi, ktorí vieme, čo chceme dosiahnuť, ale chceme to urobiť čo najelegantnejšie a najefektívnejšie. Takže máme sebareflexiu, a keď si nie sme istí riešením, tak radšej to pozdržíme. Ďalšia vec. V zásade sa ohradzujem voči tomu podsúvaniu a nejakému možno, že ja nejako dehonestujem ministerku. Nie. My máme, a veľakrát som to povedal, pracovné, priateľské a korektné vzťahy. A áno, chodím aj na ministerské porady, vyjadrujem sa a keďže ma vníma ako človeka, ktorý bol v období alebo v oblasti kultúry pôsobil v podstate celú profesionálnu kariéru, tak, samozrejme, predpokladám, že niektoré moje návrhy akceptuje, ktoré si, samozrejme, zdôvodním a že budem mať nejaký vplyv povedzme na to, aby vhodní ľudia boli na dôležitých miestach. To je všetko. Akože hádzanie piesku medzi nás dvoch alebo tak, je úplne také až smiešne, ale dobre. Toto som povedal. A posledná vec, pani Kleinert, ja tu celý deň počúvam, normalizácia, mečiarovské časy, pomaly ešte, teda normalizácia pred rokom ´89. Vtedy neviem, či socialistické ministerstvo kultúry majú nejakú grantovú schému pre nejaké občianske združenie, ktoré vtedy ani neboli. Možno nejaké z národného frontu. Takže vy ich hovoríte. Vy hovoríte, že pokiaľ ministerstvo nominuje takýchto ľudí, no tak to bude znamenať presne to. Takže nevkladajte mi niečo. Ja, naopak, ich obhajujem, tých ľudí.
Fecko, Martin, poslanec NR SR (2023-02-17):
Takže ďakujem. A žime tak, aby bolo aj chleba, aj neba.
Kollár, Boris, predseda NR SR (2022-09-27):
Teraz budeme hlasovať o tom a o uznesení bude neskôr. (Povedané súbežne so spravodajcom.) Ukľudnime sa, prosím. (Reakcie z pléna.) Treba počúvať. (Hlasovanie.) Prítomných 143 poslancov, za 126, proti 15, zdržal sa 1, nehlasoval 1. (Potlesk.) Konštatujem, že Národná rada vyslovila súhlas s uvedenou zmluvou. A teraz budeme hlasovať o návrhu uznesenia podanom v rozprave pánom poslancom Ficom. Prosím, prezentujme sa a hlasujeme. (Hlasovanie.) Prítomných 143 poslancov, za 61, proti 30, zdržalo sa 47, nehlasovali 5. Konštatujem, že Národná rada neschválila návrh uznesenia podaný v rozprave. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Švédskeho kráľovstva (tlač 1087). Prosím spoločného spravodajcu, ktorým bude Marcel Mihalik, pre obranu a bezpečnosť, poslanec Marcel Mihalik, aby hlasovanie uviedol. Nech sa páči, pán poslanec, máte slovo.
Mikuš, Jozef, poslanec NR SR (2012-07-27):
Ďakujem pekne. Keďže musím vystúpiť v rozprave, ospravedlňujem sa, ale legislatívci nás upozornili, že musíme zakomponovať do návrhu zákona aj prechodné ustanovenia, takže dovolím si navrhnúť krátky pozmeňujúci návrh. Článok I sa dopĺňa bodom 3, ktorý znie: „Bod 3. Za § 124b sa vkladá § 142c, ktorý vrátane nadpisu znie: § 142c. Prechodné ustanovenia k úpravám účinným od 1. novembra 2012. Územné konania v súvislosti s ostatnými inžinierskymi stavbami podľa § 39e, ktoré sa začali pred 1. novembrom 2012, sa dokončia podľa predpisov účinných do 31. októbra 2012.“ Odôvodnenie: Účelom navrhovaného doplnenia právnej úpravy je vymedziť prostredníctvom prechodných ustanovení vzťah pôvodnej a novej právnej úpravy tak, aby jej aplikácia v praxi bola jednoznačná. Ďakujem pekne.
Laššáková, Jana, podpredsedníčka NR SR (2013-10-17):
Ďakujem, pán podpredseda vlády, zaujmite miesto určené pre navrhovateľov. Dávam slovo spoločnému spravodajcovi z výboru pre financie a rozpočet, poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Hrnčiar, Andrej, podpredseda NR SR (2019-01-31):
Pani poslankyňa Milanová.
Gyimesi, György, poslanec NR SR (2022-12-06):
Dajte, prosím, hlasovať o bode číslo 2.
K. Sárközy, poslankyňa: (2007-05-10):
Ja som vám podobnú otázku položila už niekedy začiatkom septembra a ďakujem, že nastal posun, pretože vtedy ste ešte hovorili o tom, že sa vypracujú nejaké štúdie a podľa toho, aký bude koeficient IRR, sa k tomu vyjadríte, takže to vaše vyjadrenie v tomto smere je pozitívne. Ale chcela by som sa vyjadriť k tým spomaľovacím ostrovčekom, pretože takmer denne chodím po tej ceste. To budú zbytočne vyhodené peniaze, pretože tam je problém ten, že to spomalenie je tam aj teraz, takže určite treba dbať na bezpečnosť chodcov, ale to nič nevyrieši. Podľa mňa táto cesta je neschodná, vlastne nepriechodná. A na to, čo ste povedali, v septembri ste mi dali jednu odpoveď, kde pre mňa bola jedna kľúčová veta. Dovolím si to odcitovať. Vtedy ste hovorili o tom, že sa pokúsite zaradiť tú cestu čím skôr, pretože podľa vášho vyjadrenia, a teraz ste to tiež povedali, že môže to byť v rozpätí 7 rokov, potom, keď prejde v Národnej rade ten zákon, môže sa to zrýchliť, ale tá veta znela tak: „Pokúsime sa ju zaradiť čo možno najskôr tak, aby bolo rovnocenne pokryté aj toto územie  s ostatnými časťami Slovenska.“ Takže, ja vás žiadam o to a prosím, aby ste túto svoju vetu dali do praxe, alebo, aby ste toto dosiahli, pretože myslím si, že tá rýchlostná komunikácia, teraz sme sa obmedzili len na tú trasu Dunajská Lužná – Rovinka, ale môžeme ísť ďalej po tej ceste. Tá kritická situácia je aj pri Šamoríne, aj pri Holiciach a podľa môjho vedomia, tie štúdie boli vypracované tak, že dokonca v treťom a štvrtom kvartáli v roku 2006 už malo byť dohodové konanie s niektorými obcami ... (Vystúpenie prerušené časomierou.)
Blaha, Ľuboš, podpredseda NR SR (2024-01-18):
Pán poslanec Jaroslav Spišiak, nech sa páči.
Hrnčiar, Andrej, doterajší podpredseda NR SR (2020-03-20):
Pán poslanec Stanislav Mizík.
Hrnčiar, Andrej, podpredseda NR SR (2019-01-29):
Poprosím vás, poprosím vás, vypnite pána poslanca Budaja. Nech sa páči, pán poslanec Grendel.
Blanár, Juraj, podpredseda NR SR (2022-10-06):
Pán poslanec Gröhling, môžete reagovať na faktickú poznámku.
Bugár, Béla, podpredseda NR SR (2016-09-14):
Vážené panie poslankyne, vážení páni poslanci, budeme pokračovať v rokovaní, a to v prerušenej rozprave v prvom čítaní o návrhu poslankýň Jurinovej, Gaborčákovej, Shahzad a Verešovej na vydanie zákona, ktorým sa mení zákon č. 595/2003 Z. z. o dani z príjmov (tlač 208). Ešte predtým, ako by sme pokračovali, tak, samozrejme, vidím procedurálne. Pán poslanec Simon tu nie je, pán poslanec Matovič tiež. Takže... (Reakcia z pléna.) Pán poslanec Galko, Lipšic. Nie sú tu. Takže prosím teraz poslankyňu Eriku Jurinovú, aby zaujala miesto, teda určené pre navrhovateľov, a pána poslanca Jurzycu... (Reakcia z pléna.) Dobre, tak viete čo, tak ešte 5 minút počkáme, kým príde pani poslankyňa Jurinová. O. K., ďakujem pekne. (Reakcia z pléna.) (Päťminútová prestávka.) (Po prestávke.)
Danko, Andrej, predseda NR SR (2019-06-21):
Ďakujem, pán spravodajca, a súčasne prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1424, informácia výborov má tlač 1424a. Opäť prosím ministra dopravy a výstavby Árpáda Érseka, aby vládny návrh zákona odôvodnil.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 132 poslancov, za 115, proti nikto, zdržalo sa 15, nehlasovali 2. Pristúpime k tretiemu čítaniu a otváram rozpravu v rámci tohto čítania. Pýtam sa, či chce niekto do rozpravy prihlásiť. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
D. Jarjabek, poslanec: (2003-10-23):
Z. Martináková, podpredsedníčka NR SR: Pán poslanec, to hlasovanie nemalo vôbec byť zrealizované, pretože nemôžeme hlasovať o návrhu, ktorý v snemovni neodznel. Museli sme...
B. Bugár, podpredseda NR SR: (2001-10-03):
(Prerušenie rokovania o 19.02 hodine.) (Pokračovanie v rokovaní o 19.15 hodine.)
Hlina, Alojz, poslanec NR SR (2015-01-30):
Nerád by som sa dostal do takéhoto sporu. Ja tomu rozumiem, že bolo by to v poriadku, keby. Len keby je strašne pľuhavé slovo a proste my musíme riešiť to, čo nastáva, vážení! Choďte sa pozrieť do tých osád a uvidíte peklo. To peklo nastalo preto, že sociálny systém je tak nastavený. To, že Mečiar s Ficom si proste urobili z toho agendu, tak spôsobili peklo. Tí ľudia sa teraz váľajú v blate, v snehu, tie deti sa váľajú v blate a snehu, lebo im niekto povedal, že rodením detí sa dopracujem k dôchodku. Rodením detí prežijem, dožijem sa vôbec dôchodku, a tí ľudia to tak pochopili. To zas na jednej strane treba oceniť, že tá vôľa prežiť a žiť v rámci možností je u nich taká, aká je. Výsledkom toho je to, čo tam je. Je to peklo. To nemáte v tých slumoch v Brazílii, čo máte u nás na Spiši. Tak to, prosím vás, nezatvárajte pred tým oči. Ja budem posledný, ktorý by hovoril, že to, čo ste vy hovorili, ale, žiaľ, situácia je taká, aká je, prerodiť k dôchodku sa dá a niekto s tým cynicky kalkuluje.
Schlosár, Rastislav, poslanec NR SR (2022-06-28):
Vážený pán predseda, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 9. septembra 2022 a v gestorskom výbore do 12. septembra 2022. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch z zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Jurinová, Erika, podpredsedníčka NR SR (2014-09-17):
Teraz dávam možnosť prihlásiť sa do rozpravy ústne. Takže do rozpravy sú prihlásení traja páni poslanci: pán poslanec Kuffa, Hlina a Radošovský. Dávam slovo prvému prihlásenému, pánovi poslancovi Kuffovi. Samozrejme, ďalšia možnosť k prihláseniu je uzavretá.
Jurinová, Erika, poslankyňa NR SR (2017-04-06):
Ďakujem pekne. Pán poslanec Kéry, zabudli ste ale pripomenúť pri tých vypočítavaniach všetkých úspechov, že keď nastúpila vláda Ivety Radičovej v 2010., tak preberala krajinu s deficitom 7,8 percenta. To bolo po bačovaní vašich ministrov Počiatka, Kaliňáka, no však premiéra Fica. A po prvom roku vlády klesol deficit na 4,3 percenta. Takže z čoho mala tá vláda robiť také úžasné opatrenia, ako robíte teraz vy za päť rokov? A nezabudli ste, samozrejme, napočítať všetko, nasčítať, aby to lepšie vyzeralo. Veď, chvalabohu, že aspoň v tejto oblasti vykazujete podľa mňa úplne prirodzené zlepšenie, lebo celá Európa sa zlepšuje v tomto. Aj v zamestnanosti, aj v produktivite, vo všetkom. Takže boli by ste už naozaj úplne čudní, ak by ste, ak by sa vám nepodarilo držať tieto čísla. Odporúčala by som vám, aby ste si prečítali článok dnes, ktorý, robil ho, bol na Denníku N a robil ho riaditeľ (smiech v pléne), riaditeľ zariadenia, kde sa teraz nachádza jedna klientka zariadenia Čistý deň, bývalá klientka, pána riaditeľa Gábriša. Prosím vás, prečítajte si, tam možnože uvidíte tie spôsoby práce, tie spôsoby práce, aké používajú v ich zariadení. Hovorili ste, obhajovali ste, že minister, že však je samozrejmé, že minister dôveroval viac prokuratúre a súdom. Ja stále ale nerozumiem, že čo vlastne, o čo vám vlastne išlo, keď ste to hovorili, pretože stále sú tie trestné oznámenia neukončené. Ony neboli vyvrátené, že sa to nestalo. Takže tie podozrenia stále existujú. Žiadna prezumpcia neviny, tunak ide o opatrenia sociálnoprávnej ochrany detí. Toto ide o opatrenia sociálnoprávnej ochrany, o... (Prerušenie vystúpenia časomerom.)
Pellegrini, Peter, podpredseda vlády SR pre investície a informatizáciu (2017-10-12):
... u Dôvery 17 869 253 eur a poisťovňa Union 5 251 062 eur. Podľa parametrov uvedených vo vašej otázke, pani poslankyňa, Všeobecná zdravotná poisťovňa v roku 2015 schválila a uhradila 27 operácií v zahraničí. V odôvodnení svojej otázky, ešte raz, uvádzate, že stúpa počet zbierok, preto si dovoľujem podotknúť, že práve skutočnosť, že daná operácia sa na Slovensku nevykonáva, je, prirodzene, najčastejším dôvodom v žiadostiach o udelenie súhlasu na úhradu nákladov plánovanej zdravotnej starostlivosti v inom členskom štáte. To je normálne oficiálny dôvod, kedy je možné preplatiť operáciu dieťaťa v zahraničí práve preto, že sa na Slovensku nevykonáva. A preto pán minister má za to, že rodičia vôbec nemusia organizovať žiadne zbierky, pretože by rád zdôraznil, že každá žiadosť, ktorá spĺňa zákonné požiadavky, je schválená v súlade so zákonom č. 580/2004 Z. z. o zdravotnom poistení a nie je teda na organizovanie zbierok žiadny dôvod. Ak sa operácia na Slovensku nevykonáva, je automaticky schválená v zmysle zákona a preplatená jej realizácia v zahraničí. Prípadné zbierky sa teda môžu týkať pravdepodobne iba v tých prípadoch, kedy žiadosť poistenca nebola schválená, čiže neboli splnené zákonné požiadavky. Pre doplnenie uvádzam, že Všeobecná zdravotná poisťovňa v roku 2015 nezamietla ani jednu žiadosť na operačnú liečbu dieťaťa do šesť rokov v zahraničí. Opakujem ešte raz, Všeobecná zdravotná poisťovňa v roku 2015 nezamietla ani jednu žiadosť na operačnú liečbu dieťaťa do šesť rokov v zahraničí. Samozrejme, nemôžeme komentovať prípady, ak rodič nechce, aby bolo jeho dieťa operované v niektorom zo zariadení Slovenskej republiky, a dožaduje sa tejto operácii, aby bola vykonaná v zahraničí. Samozrejme, na to potom zákonné nároky nie sú a Všeobecná zdravotná poisťovňa, keďže sa takéto operácie bežne vykonávajú na Slovensku, neprepláca a neodporúča ich realizovať v zahraničí. Ale to už je, samozrejme, dôvod, kedy dotyčné dieťa alebo rodičia nesplnili zákonné podmienky. Ak ich splnili, tak všetky sú schválené a realizované tak, ako realizované mať majú byť. Ďakujem pekne.
V. Veteška, podpredseda NR SR: (2006-04-20):
Pani poslankyňa, chcete mať doplňujúcu otázku? Zapnite mikrofón, prosím, pani poslankyni.
Laurenčík, Milan, podpredseda NR SR (2021-06-17):
Nie, nejdeme to čítať znova.
R. Rafaj, poslanec: (2008-02-06):
Ja som nepovedal, že plne súhlasím s daným zákonom, ja som pánovi ministrovi rovno povedal, že ja mám širšiu predstavu a vedel by som implementovať podstatne väčší a širší rozsah práv občanov, a pokiaľ by ste docielili stiahnutie tohto zákona, garantujem vám, že ja asi predložím asi iný, a nie rozsiahlejší typ. Pokiaľ ste tu namietali hodnovernosť alebo vraj neprimeranosť posudzovať tých, ktorí posudzujú nás. No, prosím vás, Peter Arnett z NBS a časopisu National Geografic len za to, že poskytoval rozhovor irackej televízii bol do 24 hodín vyhodený na dlažbu, lebo ho nepotrebujú. Dané rádio, vedúci televíznej stanice CBS celé desaťročia bol na vrchole slávy, v októbri 2004 však urobil neprimeranú reportáž o prezidentovi, okamžite skončil na takzvanom cintoríne slobody tlače v najdemokratickejšej krajine. A mohli by sme vymenovať ďalších Phila Smakera z Christian Science Monitor, Diega Rivera z kanálu Fox News a tak ďalej a tak ďalej. Takže neboli to len mŕtvi novinári, ale sú to aj vyhadzovaní novinári a vyhadzovaní za to, že kladú politikom v tých demokratických krajinách, ktoré nás poučujú, nepríjemné otázky. Takže si treba tiež asi naštudovať reáliu, aká je v zahraničí. A mám pocit, že som zbytočne používal argumenty, citácie, fakty, že som sa zbytočne narobil, pretože toto... (Prerušenie vystúpenia časomierou.)
P. Paška, predseda NR SR: (2008-10-23):
(Hlasovanie.) 135 prítomných, 109 bolo za, 1 proti, 25 sa zdržalo. Konštatujem, že sme schválili návrh a pridelili sme zákon do výborov a určili lehoty. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 581/2004. Pán poslanec Valocký bude spravodajcom. (Vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov.)
Laurenčík, Milan, podpredseda NR SR (2021-06-16):
Na faktické poznámky bude teraz reagovať pán poslanec Erik Tomáš, nech sa páči.
Jurinová, Erika, podpredsedníčka NR SR (2013-09-18):
Ďakujem pekne. Ďalej by mal v rozprave pokračovať pán poslanec Mičovský a pani poslankyňa Vášáryová, ktorí tu však nie sú. Takže poprosím, strácajú poradie, a poprosím pána poslanca Sulíka.
Bihariová, Irena, poslankyňa NR SR (2023-11-16):
Dobre, ja sa takisto prikláňam k tej obave, že smerujeme niekam, ale to, čo to programové vyhlásenie naznačuje, je taká miera kreativity, ktorú, si myslím, že ešte neprekonali ani tie tradičné, tradičné krajiny, ktoré si spájame s diktatúrou. A ja na tomto mieste si dovolím vyzývať všetkých tých, ktorým záleží na demokracii, všetkých tých, a to myslím aj poslancov a poslankyne a viem a verím, že ich je tu väčšina, aby sme ostali ostražití, hej, aby sme aj voči sebe uplatňovali tie regulatívne mechanizmy a kontrolovali sme sa, hej, v tom, že kam presne ideme a kde je ten mantinel, kam až môžeme zájsť. Lebo dneska sa to zdá pekné, že no veď možno zomelie tamtých, ale tie vlády sa menia, hej? Tu nikto neni Tutanchamón, kto tu zostane naveky. A raz takto nastavené parametre tej rozpínavosti štátnej moci môžu zomlieť aj tých, ktorí ich tvorili a mysleli si, že ich sa to jedného dňa nikdy nedotkne. Ďakujem. (Potlesk.)
V. Veteška, podpredseda NR SR: (2005-05-12):
M. Majdová, poslankyňa: Pani poslankyňa Brestenská, ja tri poznámky k vášmu vystúpeniu. Hovorili ste o tom, že minister školstva mal zabezpečiť, aby vysoké školy zohľadnili novú maturitu, určite viete rovnako dobre ako ja, že vysoké školy sú vo svojom rozhodovaní slobodné a je len na nich, či uznajú externú formu maturity, alebo nie a snáď nechcete, aby im minister nariaďoval, čo majú robiť. Otázka znie, osobná, spýtam sa vás, či na vašej škole budú externé maturity zohľadnené, ďalšia poznámka, hovorili ste o tom, že sa vás kolegovia, vaši kolegovia pedagógovia pýtajú, kedy už budú vysoké školy kvalitné. No ja sa pýtam: A kto robí kvalitu na vysokých školách, nie sú to v značnej miere aj pedagógovia? A posledná otázka, hovorili ste o tom, že nepodporíte zákon o študentských pôžičkách. Som veľmi zarazená z týchto slov, pani poslankyňa, pretože aj vaša politická strana sa podpísala pod programové vyhlásenie vlády, kde sa hovorí o tom, že sa pripraví zákon, ktorý zabezpečí aj iné financovanie vysokých skôl ako z verejných zdrojov, no a myslím si, že ak tento zákon neprejde vďaka hlasom ANO, tak som zvedavá, či sa ANO podpíše pod to, že vďaka neprijatiu tohto zákona sa pre študentov zo sociálne slabých rodín možno nadlho zablokuje prístup na vysoké školy, ďakujem.
Laššáková, Jana, podpredsedníčka NR SR (2014-09-10):
Chcete reagovať? Nech sa páči, pán poslanec.
Figeľ, Ján, podpredseda NR SR (2014-05-28):
Nech sa páči, Ján Mičovský.
M. Hort, podpredseda NR SR: (2010-03-03):
A teraz ďalším prihláseným do rozpravy je pán poslanec Ján Zvonár. Nech sa páči.
Bugár, Béla, podpredseda NR SR (2019-02-01):
Vážené panie poslankyne, vážení páni poslanci, prosím, aby ste sa ukľudnili, pristúpime k jednotlivým bodom, ktoré sme prerokovali a budeme o nich hlasovať. (Ruch v sále.) Páni poslanci! Prosím teraz pána poslanca Senku, aby uviedol hlasovanie v prvom čítaní o návrhu poslanca Jarjabka, Číža na vydanie zákona, ktorým sa mení a dopĺňa tlačový zákon (tlač 1290). [Hlasovanie o návrhu poslancov Národnej rady Slovenskej republiky Dušana Jarjabka a Miroslava Číža na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov , tlač 1290.]
Laššáková, Jana, podpredsedníčka NR SR (2014-07-10):
Pán poslanec Muránsky, nech sa páči.
Glváč, Martin, podpredseda NR SR (2017-10-17):
Ďakujem. S faktickou poznámkou nikto. Ďalší v rozprave, pán poslanec Sloboda. Nech sa páči.
Muránsky, Peter, poslanec NR SR (2013-10-29):
Ďakujem. Z poverenia výboru v zastúpení za kolegu poslanca, ktorý má zrejme iné povinnosti, by som vystúpil ako spoločný spravodajca k návrhu zákona, ktorým sa mení zákon č. 326/2005 Z. z. o lesoch v znení neskorších predpisov. Chcem povedať, že uvedený návrh bol doručený poslancom v stanovenej lehote. Konštatujem, že uvedený návrh spĺňa po formálnoprávnej stránke všetky náležitosti, ktoré sú uvedené v § 67 a § 68 rokovacieho poriadku Národnej rady Slovenskej republiky. Zároveň chcem povedať, že vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem poslanecký návrh zákona priradiť výborom: ústavnoprávnemu a výboru pre pôdohospodárstvo a životné prostredie. Za gestorský výbor navrhujem výbor pre pôdohospodárstvo a životné prostredie. Lehoty prerokovania do 30 dní, v gestorskom výbore do 32 dní. Môžete otvoriť rozpravu, prosím.
J. Blanár, poslanec: (2004-11-30):
Ten návrh, ktorý je predkladaný, je taký ľúbivý, pretože na jednej strane čosi odoberá hasičom, čo už nie je prvýkrát, ale v podstate, ak sa nemýlim, po nástupe do tohto parlamentu už to bude tretíkrát, to je ďalší plat, ale na druhej strane im niečo chce dať. A teraz, poslanci, rozhodnite sa. Samozrejme, že to stále nebude to, čo by hasiči mali dostať, pretože hasiči v iných krajinách sú zabezpečení omnoho lepšie, ako je to u nás, nehovoriac už o tom, že technická vybavenosť, akou dnes narábajú, je tak ďaleko za tým štandardom, ktorý je v okolitých krajinách. To sú krajiny, ktoré išli z rovnakých podmienok, ako je Slovenská republika. Čiže rozhodnime sa, podporíme tento návrh zákona o skrátenom legislatívnom konaní, keďže na jednej strane uberá, ale na druhej strane pridáva. Čo je lepšie? My si myslíme, že je potrebné, aby hasiči dostali to, čo majú, to je ďalší plat, a, samozrejme, mali by dostať aj to, čo je navrhované v tejto novele. Preto si myslíme, že skrátené legislatívne konanie nemá opodstatnenie, žiadne národohospodárske škody tu nenastanú, jedine čo nastanú škody, že hasiči opätovne nebudú docenení tak, ako by mali, ale keď ich budeme potrebovať pri nejakých pohromách, tak buďme všetci pripravení, aby boli oni pripravení tiež. Ďakujem za pozornosť.
Danko, Andrej, predseda NR SR (2019-09-18):
Ďakujem. Kvôli diskusii a flexibilite ešte dám. Pán poslanec Budaj, faktická.
Hrnčiar, Andrej, podpredseda NR SR (2018-05-25):
Šesť faktických poznámok. Nech sa páči, pán poslanec Mazurek.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 137 prítomných, 79 za, 56 proti, 2 sa zdržali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
B. Bugár, podpredseda NR SR: (2005-05-17):
K. Ondriaš, poslanec: Áno, ja presne viem, o čom rokujeme...
J. Binder, poslanec: (2002-02-15):
Vážený pán predsedajúci, pán minister, dámy a páni. Môj vzťah k životnému prostrediu a k ministerstvu životného prostredia je všeobecne známy a práve z toho dôvodu by som chcel vystúpiť na tomto pléne, aby som potvrdil, že zákon, ktorý bol pripravovaný desať rokov a nevedelo sa nájsť konkrétne riešenie, pretože boli vždy tak rozdielne názory, tento zákon dokázal alebo návrh tohto zákona dokázal vyriešiť prakticky všetky problémy a zákon, ktorý je predložený plénu Národnej rady Slovenskej republiky, je dobrý. Je to zákon, ktorý spĺňa progresívne požiadavky vodného hospodárstva, ktorý spĺňa všetko, čo vodné hospodárstvo potrebuje. Z toho dôvodu sa prihováram za jeho prijatie a budem hlasovať za zákon s doplnkami, respektíve s pripomienkami, ktoré obsahuje správa k tomuto zákonu. Chcem ešte raz poďakovať všetkým pracovníkom, najmä pracovníkom ministerstva životného prostredia, že dokázali nejakým spôsobom vniknúť do problematiky i ministerstva pôdohospodárstva, a je to dobrý zákon. Ďakujem pekne.
Ďuriš Nicholsonová, Lucia, podpredsedníčka NR SR (2017-04-07):
Ďakujem pekne. No ja sa musím pridať k predrečníkom, ktorí mali faktické poznámky, že toto je naozaj úbohý marketingový ťah. My tu, pán poslanec Vážny, 15 hodín hovoríme o pekle, ktoré zažívali deti v Čistom dni, a vy so stoickým kľudom sem prídete a rečníte niečo o štatistikách nezamestnanosti, ktoré  inak, medzi nami, aj tak manipulujete, ale ja vôbec tomu nerozumiem, že kde beriete, ja neviem, či to je odvaha, alebo že či naozaj vám Erik Tomáš tak zle radí, alebo že, alebo že je to arogancia, alebo že ako to už nazvať. Ja sama pre seba si hovorím, že vy proste nemáte argumenty na to, čo tu 15 hodín zaznievalo, tak preto to takýmto spôsobom mlžíte. Len vám chcem povedať, pán poslanec Vážny, že vy ste možno z iných čias človek, vy si možno iné časy pamätáte, ale dnes sú také časy, že ľudia tam vonku nežerú seno.
Glváč, Martin, podpredseda NR SR (2016-09-09):
Pani poslankyňa Jurinová.
Blaha, Ľuboš, podpredseda NR SR (2024-02-06):
Ďalšia v rozprave pani poslankyňa Zora Jaurová nie je prítomná, takže prichádza o poradie. Pán poslanec Tomáš Hellebrandt rovnako nie je prítomný, prichádza o poradie. Takže požiadam o slovo pána poslanca Mariána Kéryho, ktorý vystúpi za klub strany SMER – slovenská sociálna demokracia. Nech sa páči, pán poslanec.
Danko, Andrej, predseda NR SR (2019-03-26):
Štvrtok alebo v stredu? (Reakcia z pléna.) Štvrtok. To znamená, že ešte zopakujem, mám tu teda návrh... Pani poslankyňa Zimenová.
Jarjabek, Dušan, poslanec NR SR (2022-04-28):
Ďakujem za slovo, pán predsedajúci. No, vráťme sa k tomu, o čom hovoril pán poslanec Blaha, možno trošku inými slovami, možno trošku inou rétorikou, ale v každom prípade začnime asi tým, že no je to politický proces. Je to politický proces, ktorý chcete spraviť, to už je každému jasné a ja si myslím, že je to dokonca jasné aj pani Zemanovej, pokiaľ som ju mal trošku možnosť počúvať, o ktorej teda pán Blaha s takou láskou hovoril. Je to politický proces už len z toho dôvodu, viete, keď nik... keď niekto niečo neukradol, nepodplatil, nezobral úplatok, keď máte v tej dôvodovej správe napísané, že stíhate niekoho za tlačovky, kde niečo ten dotyčný mal spraviť, to hovorím, tlačové konferencie, no veď predsa to musí každému byť jasné, že je to volovina. Tak potom čo to je, ak to nie je politický proces? Tie tlačovky sú všetky o politike. Veď ako vy to veľmi dobre viete všetci, že je to politický proces, iba teraz máte, samozrejme, tú túžbu brániť tú vašu vrchnosť, ktorá je za toto zodpovedná a ktorá to vlastne všetko takýmto spôsobom rozohrala. Máte tu pár lídrov aj v parlamente, ktorým sa osta... teda ostatní prispôsobíte s veľkou láskou, lebo viete, že vám to padlo. A proste máte strach, že by vám to padlo. A ono to padne určite raz. Či skôr, alebo neskôr. Otázka znie pre mňa, že čo má byť ako na konci tohto príbehu, lebo toto, čo vy tuná robíte, páni z koalície, a bez úcty, nie pri všetkej úcte, bez úcty, to je rozpad štátu, rozpad parlamentarizmu a rozpad Slovenskej republiky, rozpad Slovenskej... ja o tom budem hovoriť oveľa viacej v mojom vystúpení, to je naozaj len skratka. Budeme sa baviť o cieľoch toho vašeho konania, kam to všetko smerujete a ako to dopadne.
Paška, Pavol, predseda NR SR (2014-10-22):
Faktická poznámka dvaja páni poslanci. Končím možnosť sa prihlásiť. Pán poslanec Fronc.
P. Hrušovský, predseda NR SR: (2004-12-02):
(Hlasovanie.) 129 prítomných, 64 za, 19 proti, 39 sa zdržalo, 7 nehlasovalo. Návrh sme neschválili. Prosím ďalší návrh, pán poslanec. S. Zubo, poslanec: Ďalší návrh... (Sústavne veľký ruch v sále.)
Kéry, Marián, poslanec NR SR (2019-09-17):
Ďakujem za slovo. Pán poslanec, my sa netajíme tým, že náš pohľad na riešenie tejto problematiky je iný, ako mal napríklad bývalý pán minister Mihál, ktorý v roku 2011 zjednotil výšku rodičovského príspevku pre všetkých na úrovni, ak sa nemýlim, ktorá bola vtedy nižšia, ako je 200 eur. Správne ste pochopili, že týmto návrhom máme ambíciu rozdeliť ľudí do dvoch skupín: tí, ktorí budú poberať vyšší rodičovský príspevok a tí, ktorí budú poberať nižší. Ale keď to mám zhodnotiť jedným slovom, že prečo je to o zásluhovosti? Chceme naozaj viacej odmeniť pracujúcich rodičov. Podľa vás je to populistické, aspoň tak ste to viackrát zdôraznili, ale mne sa to nezdá absolútne populistické, keď chceme motivovať ľudí, aby pracovali a najmä v období, keď nezamestnanosť na Slovensku láme historické rekordy na úrovni 5 %. Dám vám konkrétnu otázku, bolo by podľa vás rozumnejšie, ak by sme sa my navrhovatelia rozhodli zvýšiť všetkým poberateľom rodičovského príspevku sumu o 50 eur, alebo je to spravodlivejšie tak, ako sme to zadefinovali v tomto našom návrhu zákona? A ďalšia konkrétna otázka: dali ste si, pán poslanec, tú námahu a boli ste jednať, či už so zamestnancami ministerstva práce, sociálnych vecí a rodiny, alebo so zamestnancami Sociálnej poisťovne tak, ako my navrhovatelia?